ཐག་གཅོད་བྱེད་དགོས་པའི་གནད་དོན་སོགས་བཏོན་ཏེ།སློབ་མས་སློབ་ཚན་དེ་སྦྱོང་བའི་དམིགས་ཡུལ་གསལ་པོར་རྟོགས་ཐུབ་པ་བྱེད་དགོས།དེ་རྗེས་སློབ་མར་སྔོན་སྦྱོང་གི་ལས་འགན་འདོན་དགོས་ཏེ།གཅིག་ནས་ཚིག་མཛོད་སོགས་ལ་བརྟེན་ནས་སློབ་ཚན་ཁྲོད་ཀྱི་མིང་དང་ཚིག་གི་དཀའ་གནད་དང་དོགས་གནད་སེལ་དགོས་པ་དང་།གཉིས་ནས་བརྩེ་དུང་ལྡན་པའི་སྒོ་ནས་སློབ་ཚན་གྱེར་ཀློག་བྱས་ཏེ་སློབ་ཚན་གྱི་ནང་དོན་གཙོ་བོ་རྟོགས་དགོས་པ།གསུམ་ནས་སྔོན་སྦྱོང་བྱེད་པའི་བརྒྱུད་རིམ་ནང་དུ་འཕྲད་པའི་དཀའ་གནད་དང་དོགས་གནད་རྣམས་འཛིན་ཐུབ་དགོས་པ།བཞི་ནས་སློབ་ཚན་དངོས་སུ་འཁྲིད་སྐབས་དཀའ་གནད་དང་དོགས་གནད་རྣམས་གནད་དུ་བཟུང་ནས་སློབ་ཚན་ཉན་པར་སྤྲོ་བ་ཞིག་དགོས་པ་བཅས་སོ།།